armvectores/hy_wikipedia_2023 huggingface dataset:
Արևադարձային անտառ

Արևադարձային անտառ (իսպ.՝ selva, լատ.՝ silva-ից - անտառ), աշխարհագրական եզրույթ, որն օգտագործվում է բնութագրելու խոնավ արևադարձային անտառները (ջունգլի)։ Արևադարձային անտառներ կան Բրազիլիայում, Պերուում, Սուրինամում, Վենեսուելայում, Գայանայում, Պարագվայում, Կոլումբիայում և այլն։ Արևադարձային անտառներն առաջանում են այնպիսի վայրերում, որտեղ կա մշտական խոնավություն։ Արևադարձային անտառների ամենամեծ կուտակումը Բրազիլիայում է՝ Ամազոն գետի ավազանում (Ուկրաինայի տարածքից կրկնակի անգամ մեծ)։


== Բուսական և կենդանական աշխարհ ==
Աշխարհի կենդանական և բուսական տեսակների ավելի քան կեսը կարելի է գտնել արևադարձային անտառներում։ Արևդարձային անտառներին բնորոշ են լիանները։ Լիանները կառչում են ծառերի բներին և այնտեղից մագլցում վեր՝ դեպի լույսը։ Լիանները բավականին երկար են, հաճախ 100 մետրից ավելի երկարության։ Շատ են հանդիպում նաև արմավենիները՝ հսկա ծառերից մինչև ցածրիկ թփերը։ Լույսին ավելի մոտ լինելու համար շատ բույսեր աճում են ծառերի բների և ճյուղերի վրա։ Այստեղ աճում է նաև բանան, խոլորձներ, հնդեղեգ, մանգո և այլն։ Արևադարձային անտառներում կան մեծ քանակությամբ միջատներ։ Այստեղ նաև կան խոշոր, մինչև 20 սմ մեծության թիթեռներ։ Անողնաշարավորների տասնյակ ընտանիքներ կան արևադարձային անտառներում։
Էրիկ Կանտոնա

Էրիկ Դանիել Պիեռ Կանտոնա (ֆր.՝ Éric Daniel Pierre Cantona, 24 մայիսի, 1966, Մարսել), ֆրանսիացի դերասան, ռեժիսոր, պրոդյուսեր և նախկին ֆուտբոլիստ, հարձակվող։


== Կենսագրություն ==
Էրիկ Դանիել Պիեռ Կանտոնան ծնվել է 1966 թվականի մայիսի 24-ին Ֆրանսիայի Մարսել քաղաքում։ Նա հայտնի ֆուտբոլիստ էր, խաղացել է հարձակվողի դիրքում։ Առավել հայտնի է իր մասնակցությամբ Ֆրանսիայի հավաքականի և «Մանչեսթեր Յունայթեդի» կազմում։ Վերջինիս հետ արժանացել է Պրեմիեր Լիգայի չորս չեմպիոնական տիտղոսի։ Մինչև հիմա Յունայթեդի երկրպագուների կողմից համարվում է կենդանի լեգենդ, որոնք նրան տվել են «Էրիկ թագավոր» մականունը։ Ֆուտբոլիստի կարիերան ավարտել է 1997 թ․, որից հետո սկսել է նկարահանվել կինոյում։ Նա նկարահանվել է «Եղիսաբեթ» ֆիլմում, որում կատարել է Ֆուայի դերը։ Հիմա աշխատում է որպես սպորտային ղեկավար «Նյու Յորք Կոսմոս» ակումբում։ Նրան է անգլիացի ռեժիսոր Քեն Լոուչը նվիրել «Էրիկին փնտրելիս» ֆիլմը։
Ֆուտբոլիստի մարզական կարիերան սկսել է «Օսերում»։ Խաղացել է «Մարտինգ», «Նանտ», «Մարսել» և «Բորդո» թիմերում։ Եռամյա կարգապահական տուգանքից հետո որոշում է ավարտել կարիերան, սակայն Ֆրանսիայի հավաքականի մարզիչ Միշել Պլատինին, որը Կանտոնայի մոլի երկրպագու էր, համոզում է նրան շարունակել կարիերան։ Էրիկը որոշում է տեղափոխվել Անգլիա։
Գալով Անգլիա, որոշ ժամանակ խաղում է «Լիդս» թիմում։ 1992 թվականի նոյեմբերին տեղափոխվում է «Մանչեսթեր Յունայթեդ»՝ 1,2 միլիոն ֆունտով։ Առաջին խաղն անցկացրել է դեկտեմբերի 6-ին, որտեղ Յունայթեդը հաղթեց 2-1 հաշվով։ Նրա նորամուտը հաջող է ստացվում, որովհետև նա ոչ միայն գոլեր էր խփում, այլ ստեղծում գոլային պահեր։ Սակայն նրա տաղանդը չէր համընկնում նրա բնավորության հետ։ Լիդսի հետ խաղի ժամանակ նա թքում է երկրպագուներից մեկի վրա, որի համար տուգանվում է հազար ֆունտ։ Կարգապահական խնդիրները շարունակում էին նրան հետապնդել։ Մեկ մրցաշրջանի ընթացքում նա ստանում է չորս կարմիր քարտ։
Կարիիերան ավարտում է 1997 թվականին։ Այդ նորությունը ցնցում է Յունայթեդի երկրպագուներին, որոնց համար նա կենդանի լեգենդ էր։
2004 թվականին Կանտոնան հայտարարեց․ «Ես հպարտ եմ, որ երկրպագուները դեռ երգում են իմ անունը, բայց վախենում եմ, որ վաղը նրանք կդադարեն։ Վախենում եմ, քանի որ սիրում եմ, իսկ ինչ սիրում ենք, վախենում ենք կորցնել»։


=== Ակումբային կարիերա ===


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը «Մանչեսթեր Յունայթեդի» պաշտոնական կայքում
Պրոֆիլը soccerbase.com կայքում (անգլ.)
Կանտոնան հաջողության բանալին է։ Լիդսը Անգլիայի 1992 թվականի առաջնությանը (ռուս.)
Աստերոիդների ցանկ (15701-15800)

Աստերոիդների ցանկ (15601-15700)  • Աստերոիդների ցանկ  • Աստերոիդների ցանկ (15801-15900)
 Աստերոիդների ցանկ (15601-15700)  • Աստերոիդների ցանկ  • Աստերոիդների ցանկ (15801-15900)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Знаешь ли ты

«Знаешь ли ты» (հայերեն՝ «Դու գիտե՞ս»), ռուս երգչուհի ՄաքՍիմի հեղինակային երգը։ Թողարկվել է որպես երգչուհու «Դժվար տարիք» (ռուս.՝ «Трудный возраст») դեբյուտային ստուդիական ալբոմի չորրորդ պաշտոնական սինգլ։
Երգը հավանության է արժանացել երաժշտական քննադատների կողմից և 2011 թվականի դեկտեմբերին «Աֆիշա» ամսագրի կողմից ընդգրկվել վերջին 20 տարվա ռուսական ամենավառ և հիշարժան փոփ երգերի ցանկում։ Ռուսական երաժշտական «Рекордъ» մրցանակաբաշխության ժամանակ երգն արժանացել է երեք անվանակարգի։ 2007 թվականին առաջադրվել է «Տարվա ռինգբեքթոն» անվանակարգում, իսկ 2008 թվականին՝ «Հայրենական ռադիոհիթ» և «Տարվա հայրենական ռինգբեքթոն» անվանակարգերում։ Երգը ԱՊՀ երկրների ռադիոշքերթում առաջին տեղը զգաղեցրած ալբոմի երկրորդ սինգլն է։


== Նախապատմություն ==
Երգի խոսքերն ու երաժշտությունը գրել է ՄաքՍիմը։ Ձայնագրվել է 2005 թվականի ստուդիական շրջանի ժամանակ՝ «Gala Records»-ի հետ պայմանագրի կնքումից հետո։ Երգչուհին հաստատում է, որ սա ալբոմում երկու երգերից մեկն է, որն իսկապես գրված է իր, իր զգացմունքների, հույզերի և ապրումների մասին (մյուս երգն էր՝ «Сантиметры дыхания»): «D-pils.lv» կայքին տված հարցազրույցի ժամանակ ՄաքՍիմն ասել է. 


== Երաժշտություն և տեքստ ==
«Знаешь ли ты»-ն փոփ բալլադ է, կատարվում է դանդաղ տեմպով՝ դաշնամուրի նվագակցությամբ։ «Աֆիշա» ամսագրում երգը նկարագրել են որպես բալլադ բաժանման մասին, «հուզիչ տնային երգ՝ փաթեթավորված փոփ ձևաչափում»։


== Երաժշտական տեսահոլովակ ==
Տեսահոլովակը նկարահանել է հայտնի ռեժիսոր Իրինա Միրոնովան, որն ավելի վաղ աշխատել էր Տիմատիի, Քրիստինա Օրբակայտեի և այլ արտիստների հետ։ Օպերատորներն էին Մարատ Ադելշին, որը նկարահանել է «Սուսերակիրը» ֆիլմը, և Լևան Կապանաձեն, որն աշխատել է «Ցերեկային պարեկ» ֆիլմի վրա։
Նկարահանումներն իրականացվել են 2007 թվականի փետրվարին Մոսկվա և Սոչի քաղաքներում։ Մոսկովյան բնակարանում նկարահանվել են ՄաքՍիմի ընկերուհու և խորհրդավոր երիտասարդի հետ տեսարանները։ Ընկերուհու դերը կատարել է երիտասարդ դերասանուհի Անաստասիան։ Սոչիում նկարահանվել են գիշերային փողոցներում ոտաբոբիկ քայլող ՄաքՍիմի տեսարանները։
Ըստ 2020 թվականի հուլիսի վիճակագրության՝ տեսահոլովակը երգչուհու YouTube-ի պաշտոնական ալիքում ունեցել է ավելի քան 43 միլիոն դիտում։


== Ստեղծագործությունների ցանկ ==
Ռադիոսինգլ


== Քննադատների արձագանք ==
«Time Out» ամսագրի տեսաբան Անդրեյ Նիկիտինը ՄաքՍիմի երաժշտական գործունեության մասին խոսելիս դրականորեն է արտահայտվել երգի մասին՝ գրելով․ 

2011 թվականի դեկտեմբերին «Աֆիշա» ամսագիրը «Знаешь ли ты» ստեղծագործությունը ներառել է վերջին 20 տարվա մեջ ամենավառ և հիշվող ռուսական փոփ-հիթերի ցանկում։ Հրատարակությունում կարծում էին, որ երգը դարձել է վերջին գլուխը «այն հեքիաթի, որում պատմվում է, թե ինչպես է կազանցի համեստ աղջիկը հաղթահարել մայրաքաղաքային շոու-բիզնեսը։ ՄաքՍիմը, ըստ էության, կերտել է լիրիկական հերոսուհու նոր կերպար՝ թավշյա, երկչոտ և խոնարհ»։


== Առևտրային հաջողություն ==
Սինգլը գլխավորել է ԱՊՀ երկրների ռադիոշքերթը՝ երկու շաբաթ մնալով առաջին հորիզոնականում։
Սինգլի թվային վաճառքները գերազանցել են 1,2 մլն ներբեռնված օրինակները։ 2008 թվականի սեպտեմբերին Ուկրաինայում երգը ռինգ-բեք տոների վաճառքում զբաղեցրել է 8-րդ հորիզոնականը։


=== Տարեկան շքերթներ ===


== Մրցանակներ ==
2007 - «Ոսկե գրամոֆոն»
2007 - «Նոր երգեր գլխավորի մասին» փառատոնի դիպլոմ


== Ծանոթագրություններ ==
Եռաթագավորություն (վեպ)

Եռաթագավորություն (չինարեն՝ 三國演義), չինացի գրող Լո Գուանչժունի հանրահայտ վեպը, որում նկարագրված են Եռաթագավորության ժամանակաշրջանի (208-280) պատմական իրադարձությունները, երբ Չինաստանը Հան հարստության անկումից հետո բաժանվում է երեք թագավորության։


=== Հեռուստասերիալներ ===
1990-1994 - «Ասք երեք թագավորությունների մասին» (Չինաստան)
2010 - «Եռաթագավորություն» (Չինաստան)


=== Ֆիլմեր ===
2008 - «Եռաթագավորություն. Վիշապի վերածնունդը», ռեժիսոր՝ Լի Դենիել (Հարավային Կորեա, Չինաստան)
2008 - «Կարմիր ժայռի ճակատամարտը», ռեժիսոր՝ Ջոն Վու (Հարավային Կորեա, Չինաստան, Ճապոնիա)


== Գրականություն ==
C. H. Brewitt-Taylor: San Kuo. Or Romance of the Three Kingdoms. Kelly and Walsh, Shanghai 1925 – Ältere Übersetzung einer gekürzten Fassung.
Moss Roberts: Three kingdoms. A historical novel. University of California Press, Berkeley CA u. a. 1991, ISBN 0-520-06821-1 – Neuere, vollständige englische Übersetzung.
Volker Klöpsch, Eva Müller (Hrsg.)։ Lexikon der chinesischen Literatur. Beck, München 2004, ISBN 3-406-52214-9.
Franz Kuhn: Die drei Reiche. Roman aus dem alten China (= Insel Taschenbuch 585). Insel-Verlag, Frankfurt am Main 1981, ISBN 3-458-32285-X – Ältere deutsche Übersetzung der ersten 38 Kapitel (stellenweise gekürzt).
A Manchu Edition of Ilan-gurun-i bithe. Chinese Materials Center, San Francisco 1979 – Mandschurische Ausgabe des Romans aus der Qing-Dynastie.


== Տես նաև ==
Չորս դասական վեպ
Մի՛ որոնիր մի ժամանակ...

«Մի՛ որոնիր մի ժամանակ...», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի ապրիլի 21-ին։
Ըստ Տ․ Փիրումյանի հուշերի՝ Հովհաննես Թումանյանն այս բանաստեղծությունը հասցեագրել է իրենց տուն եկած մի օրիորդի, որին ժամանակին սիրել է, որն այցի ժամանակ համակրանքի ուշացած ցույցեր է արել նրան։
Առաջին անգամ տպագրվել է «N-ին» խորագրով 1890 թվականին Մոսկվայում լույս տեսած բանաստեղծությունների ժողովածուի առաջին հատորում (էջ 81)։ Այնուհետև նույնը, առանց վերնագրի, 1893 թվականին Թիֆլիսում լույս տեսած «Դաշնակներ» գրքում և առանց վերնագրի՝ 1908 թվականին Բաքվում լույս տեսած բանաստեղծությունների գրքում։
Արտատպվում է 1908 թվականին Բաքվում լույս տեսած բանաստեղծությունների գրքից։


== Ծանոթագրություններ ==
Դալնի (խուտոր, Չիշմինսկի շրջան)

Անվան այլ կիրառումների համար տե՛ս՝ ԴալնիԴալնի (ռուս.՝ Дальний, բաշկիրերեն՝ Арғы), խուտոր Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիզախը

«Խիզախը» (անգլ.՝ The Brave One), 1956 թվականի դրամա, որ նկարահանել է ռեժիսոր Իրվինգ Ռափերը։ Գլխավոր դերերում հանդես են եկել Միշել Ռեյը, Ռոդոլֆո Հոյոս կրտսերը և Էլզա Կարդենասը։ Ֆիլմը պատմում է մեքսիկացի տղայի մասին, որը փորձում է իր սիրելի Գիտանո ցլին փրկել չեմպիոն մատադորի հետ մահացու մենամարտից։
«Խիզախը» եղել է վերջին ֆիլմը, որ «Օսկար» մրցանակ է ստացել լավագույն գրական սկզբնաղբյուրի համար, նախքան մրցանակի շնորհման դադարեցումը։ Այն առաջադրվել է «Օսկարի» ևս երկու այլ անվանակարգերում՝ լավագույն մոնտաժ և լավագույն ձայնագրություն, բայց դրամարկղային կամ քննադատական հաջողություն չի ունեցել։
Սկզբում պատմվածքը վերագրվել է Ռոբերտ Ռիչին (Դալթոն Թրամբոյի կողմից օգտագործված կեղծանուն), որը եղել է հոլիվուդյան տասնյակից մեկը, բանտարկվել է, իսկ հետո ընդգրկվել սև ցուցակում 1947 թվականին Ներկայացուցիչների պալատի հակաամերիկյան գործունեության կոմիտեի առջև ցուցմունք տալը մերժելու համար։ Իրականում դա եղել է ֆիլմի պրոդյուսեր Ֆրենկ Քինգի զարմիկի անունը։  Սկզբում Ռիչը հավակնել է սցենարի հեղինակությանը, չնայած նրա հորեղբայրները հերքել են այդ պնդումը։ «Օսկար» մրցանակը Թրամբոյի անունով է վերագրանցվել 1975 թվականին։


== Սյուժե ==
Լեոնարդո անունով մեքսիկացի մի տղա հոգատարություն է ցուցաբերում ցլի նկատմամբ, որին նա փրկել է փոթորկի ժամանակ։ Սակայն կենդանու իսկական սեփականատերը մտադիր է նրան նախապատրաստել ցլամարտի համար, որտեղ ցլին անպայման պետք է սպանեն։ Կենդանու սպանությունը կանխելու համար Լեոնարդոն դիմում է կառավարության օգնությանը։


== Դերերում ==
Միշել Ռեյ – Լեոնարդո
Ռոդոլֆո Հոյոս կրտսեր – Ռաֆայել Ռոզիլլո
Էլզա Կարդենաս – Մարիա
Ջոյի Լենսինգ – Մարիոն Ռենդալ
Կարլոս Նավարո – Դոն Ալեխանդրո


== Մրցանակներ և անվանակարգեր ==


== Կոմիքսների գիրք ==
Dell Four Color #773 (1957 թվականի փետրվար)


== Ծանոթագրություններ ==


== Արտաքին հղումներ ==
«Խիզախը»(անգլ.) ֆիլմը Internet Movie Database կայքում
«Խիզախը»(անգլ.) ֆիլմը allmovie կայքում:
Համբարձում (այլ կիրառումներ)

Համբարձում, կարող է վերաբերել՝

Համբարձում - հայկական արական անուն
Համբարձում - քրիստոնեական տոն
Прохожий (երգ)

Прохожий, «Կինո» ռոք խմբի երգը, որի խոսքերի հեղինակը Վիկտոր Ցոյն է։ Երգը 1988 թվականին ներառվել է «Группа крови» ալբոմում։ Զբաղեցնում է ալբոմի երգացանկի 9-րդ հորիզոնականը։
Երգի պրեմիերան կայացել է 1987 թվականի հունիսի 3-ին լենինգրադյան ռոք-ակումբի V փառատոնի ժամանակ։ Փառատոնի ելույթի ժամանակ «Կինո» խմբի կազմում չորս երաժիշտների հետ են եղել Սերգեյ Բուգաևը (հարվածային գործիքներ) և Անդրեյ Կրիսանովը (բաս կիթառ)։
Երգը գրված է փանկ ռոք ոճում։ Մինչ այդ «Կինո» խումբը միևնույն ոճում կատարել է «Գիշեր» ալբոմի «Մամա՝ անարխիա» երգը։
Երգի վերջաբանի մեկ րոպեի ընթացքում հնչում է հատված՝ բաղկացած զանազան ձայներից և մեղեդիներից։ Վերջինս Իգոր Վերիչևի և «Նոր կոմպոզիտորներ» խմբի ձայնային նյութերի հավաքածուն է։ Ստեղծագործության հիմնական մասի ավարտից հետո հնչում են մեղեդիներ 1959 թվականի խորհրդային գեղարվեստական կինոհեքիաթներից։
Ինքը՝ Ցոյը, «Прохожий» երգն անկեղծորեն համարում էր թույլ երգ։ Սակայն, Ցոյը կարծում էր, որ ամեն ալբոմում պիտի լինի միջանցիկ երգ («թուք») և կարծում էր, որ «Группа крови» ալբոմի միջանցիկ երգը «Прохожий»-ն է։ Ի սկզբանե երգը չեն ցանկացել ներառել ալբոմում, քանի որ ալբոմը չէր տեղավորվում 45 րոպե տևողությամբ ձայնասկավառակի վրա, բայց քանի որ ալբոմի մյուս երգերը չունեին վերջինիս նշանակությունը, այն, այնուամենայնիվ, ներառել են ալբոմում։
«Группы крови» ալբոմի ձայնապնակը, որը թողարկվել էր ԱՄՆ-ում, ներառում էր «Прохожий» երգը։ ԽՍՀՄ-ում ալբոմն ի սկզբանե տարածվել է միայն կոմպակտ-կասետաների տեսքով։ Հիմնական պատճեններից մեկում երգը չի տեղավորվել 45 տևողությամբ ձայնասկավառակի վրա և ալբոմը տիրաժավորվել է առանց նրա։ 1991 թվականին ալբոմը վերաթողարկվել է ձայնապնակով։


== Ձայնագրության մասնակիցներ ==
Վիկտոր Ցոյ՝ վոկալ, ռիթմ կիթառ
Յուրի Կասպարյան՝ կիթառ, բեք վոկալ
Գրեգորի Գուրյանով՝ հարվածային երաժշտական գործիքներ, բաս կիթառ, բեք վոկալ


== Քավեր-տարբերակներ ==
«Чичерина» խումբը ձայնագրել է Վիկտոր Ցոյի «КИНОпробы» ալբոմի քավեր-տարբերակը։ Ձայնագրությունն արվել է մեկ օրվա ընթացքում։ Խումբը նաև ձայնագրության համար տեսահոլովակ է նկարահանել, որը հիմնված է նրա համերգային ելույթների վրա։ Յուլիա Չիչերինան հարցազրույցում ասել է․ «Երգը մեր մասին է․․․ Այն անհեթեթ և մեծախոսական է, այն ընդհանրապես նման չէ «Կինո»-ին»։
«Էլեկտրիչկա» մուլտֆիլմում Մասյանան կատարում է այս երգը։


== Ծանոթագրություններ ==


== Արտաքին հղումներ ==
«Прохожий» YouTube-ում
Եվրոպական գավաթ 1970–71

Եվրոպական գավաթ 1970–71 Եվրոպական գավաթի տասնվեցերորդ մրցաշրջանն էր, որում հաղթեց Այաքսը՝ եզրափակչում պարտության մատնելով Պանաթինաիկոսին 2–0 հաշվով։ 
Եզրափակիչը կայացավ Լոնդոնի Ուեմբլի մարզադաշտում 1971 թվականի հունիսի 2-ին, խաղը դիտում էին 83 179 հանդիսական։
Այս մրցաշրջանում առաջին անգամ հաղթեց Այաքսը, սկսելով երեք տարվա անընդմեջ հաղթանակների շարքը, և դառնալով երկրորդը նիդեռլանդական ակումբներից, որ տիրացավ գավաթին։ Գործող չեմպիոն Ֆեյենորդը դուրս մնաց պայքարից առաջին տուրում։
Այս մրցաշարում ՈՒԵՖԱ-ն ներմուծեց հետխաղյա 11-մետրանոց հարվածների շարքով ոչ-ոքիի դեպքում հաղթողի որոշման կարգը, որը փոխարինեց խնդրահարույց մետաղադրամով որոշման տարբերակին։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1970–71 Եվրոպական գավաթ - արդյունքներ (արխիվ)
Բոլոր գոլ խփողները 1970–71 Եվրոպական գավաթի մրցաշարում (բացառությամբ նախնական շրջանը) protocols UEFA
Զաբելինո (գյուղ, Սիչովսկի շրջան)

Անվան այլ կիրառումների համար տե՛ս՝ ԶաբելինոԶաբելինո (ռուս.՝ Забелино), գյուղ Ռուսաստանի Սմոլենսկի մարզի Սիչովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծինամխարի (Դուշեթի շրջան, Գուդամակղրի)

Ծինամխարի (վրաց.՝ წინამხარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1300 մետր բարձրության վրա։ Շրջկենտրոն Դուշեթից հեռու է 53 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Մաժգարա

Մաժգարա (ռուս.՝ Мажгара), խուտոր Ռուսաստանի Դաղստան հանրապետության Նովոլակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միհրան Գոճյան

Միհրան Հայկի Գոճյան (1940, Բեյրութ, Լիբանան), հայ ջութակահար։
Ջութակահար, դիրիժոր Վարուժան Գոճյանի եղբայրն է։


== Կենսագրություն ==
Միհրան Գոճյանը ծնվել է 1940 թվականին, Բեյրութում։ Ավարտել է Փարիզի կոնսերվատորիան։ Սիմֆոնիկ նվագախմբի հետ հանդես է եկել մենահամերգներով։ Եղել է Քլիվլենդի, Կանզասի, Վաշինգտոնի ամերիկյան ազգային սիմֆոնիկ նվագախմբերի կոնցերտմայստերը։ Արժանացել է միջազգային մրցանակների
:


== Ծանոթագրություններ ==
Մուսավաթական Ադրբեջանի ուսանողներն արտասահմանում

Մուսավաթական Ադրբեջանի ուսանողներն արտասահմանում, 1920-ականների սկզբին Արևմտյան Եվրոպայի, Ռուսաստանի և Թուրքիայի բուհեր ուղարկված ուսանողներ։ Ընդհանուր առմամբ պետական հովանավորությամբ արտասահման է ուղարկվել հասարակության տարբեր խավերից շուրջ 100 երիտասարդ, որի համար Ադրբեջանի Ժողովրդական Հանրապետության ժողովրդական լուսավորության նախարարությանն է հատկացվել 7 միլիոն ռուբլի։
Մուսավաթական Ադրբեջանի անկումից և նորաստեղծ պետության մեջ Կարմիր բանակի ներխուժման արդյունքում երկրի խորհրդայնացումից հետ ուսանողներից շատերը հայրենիք են վերադարձել, որտեղ բավականին զգալի բարձունքների էին հասել, դառնալով գործարանների տնօրեններ, նավթային ձեռնարկությունների ղեկավարներ և զբաղեցնելով այլ ղեկավարող պաշտոններ։ Ուսանողներից ոմանք հետագայում կառավարական պարգևների են արժանացել՝ ընդհուպ մինչև Լենինի շքանշան։ Այդ մարդկանց մեջ էին Ահմեդ Ռաջաբլին, Ասլան Վեզիրզադեն, Աշրաֆ Ալիևը, Սամանդար Ախունդովը, Թեյմուր Ասլանովը և այլք։
Չնայած, նախկին ուսանողներից շատերը հետագայում՝ 1930-ականներին հալածվել են ԽՍՀՄ Ներքին գործերի ժողովրդական կոմիսարիատի մարմինների կողմից, ստանալով Գերմանիայի օգտին լրտեսության և Ադրբեջանի անկախության վերականգնման աջակցության մեղադրանքներ։


== Ծանոթագրություններ ==
Պեռակյուլա (գյուղ, Սուուռե-Յաանի շրջան)

Անվան այլ կիրառումների համար տե՛ս՝ ՊեռակյուլաՊեռակյուլա (էստ․՝ Päraküla), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 89 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վելիկի Վրագ (այլ կիրառումներ)

Վելիկի Վրագ, կարող է վերաբերել՝

Վելիկի Վրագ - գյուղ Ռուսաստանի Նիժնի Նովգորոդի մարզի Կստովսկի շրջանի կազմում։
Վելիկի Վրագ - գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։
2025

2025 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 2025 թվականն է, 
XXI դարի 25-րդ տարին։


== Սպասվող իրադարձություններ ==
Մայիսից - Հոկտեմբերին Օսակա, Ճապոնիայում կանցկացվի Expo 2025-ը։
Հունիս - Մարդն առաջին անգամ ոտք կդնի Մարս։


=== Առանց հստակ ամսաթվի ===
Կանխատեսվում է որ աշխարհի բնակչությունը կարող է հասնել 8 միլիարդի։
Կանխատեսվում է, որ կկառուցվի Արցախում Բագարան քաղաքը։


== Տես նաև ==
2024
2026


== Ծանոթագրություններ ==
Կրասարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Կրասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վաշինգտոն շրջան (Կոլորադո)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 6534 կմ² է, բնակչությունը՝ 4814 մարդ (2010 թ. տվյալներով)։ Շրջկենտրոնն է Ակրոն բնակավայրը։ Կազմավորվել է 1887 թ.։
Մագնիսական շղթա

Մագնիսական շղթա, մագնետիկների (նյութերի մագնիսական հատկությունների դիտարկման դեպքում գործածվող տերմին) հաջորդականություն, որոնցով մագնիսական հոսք է անցնում։ Տարբերում են փակ մագնիսական շղթաներ, որոնցում մագնիսական հոսքը համարյա ամբողջությամբ անցնում է ֆեռոմագնիսական մարմիններով և բացակով (օրինակ՝ օդային) մագնիսական շղթաներ։ Եթե մագնիսական հոսքը գրգռվում է հաստատուն մագնիսով, շղթան կոչվում է բևեռացված, իսկ առանց հաստատուն մագնիսի մագնիսական շղթաներ՝ չեզոք։ Էլեկտրական շղթայի և մագնիսական շղթաների ձևական նմանությունը թույլ է տալիս երկուսի դեպքում էլ օգտվել մաթեմատիկական նույն ապարատից։ Մագնիսական շղթաների սկզբունքային առանձնահատկությունն այն է, որ անփոփոխ հոսքի դեպքում նրանում ջոուլյան ջերմություն չի անջատվում։ Մագնիսական շղթաներ հասկացությունը լայնորեն կիրառվում է տրանսֆորմատորների, էլեկտրական մեքենաների, ռելեների, էլեկտրատեխնիկական հաշվարկների ժամանակ։
Կացագո Սան Մարտինո

Կացագո Սան Մարտինո (իտալերեն՝ Cazzago San Martino), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 9806 մարդ, խտությունը՝ 446 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 25046։ Հեռախոսային կոդ՝ 030։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Ժողովրդին առաջնորդող ազատությունը

«Ժողովրդին առաջնորդող ազատությունը» (ֆր.՝ La Liberté guidant le peuple) կամ «Ազատությունը բարիկադներում», ֆրանսիացի նկարիչ Էժեն Դելակրուայի վրձնին պատկանող նկարը, որը ստեղծվել է 1830 թվականին։ Նկարում պատկերված է Ֆրանսիայի Հուլիսյան հեղափոխությունից մի դրվագ։


== Ստեղծման պատմություն ==
Էժեն Դելակրուան կտավը ստեղծել է 1830 թվականի հուլիսյան հեղափոխության մոտիվներով, երբ ժողովուրդը պայքարում էր ընդդեմ Բուրբոնների կառավարության։  Բազմաթիվ էսքիզներ անելուց հետո, Դելակրուային պահանջվեց ընդամենը երեք ամիս, որպեսզի ավարտին հասցնի այս աշխատանքը։ 1830 թվականի հոկտեմբերի 12-ին եղբորը հասցեագրված նամակում կարդում ենք. «Եթե ես չմարտնչեցի վասն հայրենյաց, ուրեմն գոնե կնկարեմ նրա համար»։


== Ցուցադրում ==
Առաջին անգամ «Ժողովրդին առաջնորդող ազատությունը» կտավը հասարակությանը ցուցադրվել է 1831 թվականի մայիսին, երբ այն տեղադրվեց Փարիզյան սալոնում։ Հենց այդ օրերին էլ բոլորի հիացմունքին արժանացած կտավը գնվեց հանրապետության կողմից։ Փարիզյան սալոնի և Դելակրուայի աշխատանքից ստացած տպավորությունների մասին  պատմել է Հայնրիխ Հայնեն։    Հեղափոխական սյուժեի պատճառով կտավը առաջիկա քառորդ դարի ընթացքում չցուցադրվեց հասարակության համար։


== Սյուժե ==
Նկարի գլխավոր՝ կենտրոնական դիրքում պատկերված է կին, որը խորհրդանշում է ազատությունը։ Կնոջ գլխին փռյուգիական թասակ է դրած։ Աջ ձեռքում Ֆրանսիայի Հանրապետության դրոշն է։ Ձախ ձեռքով բռնել է հրացանը։ Հոլանի կուրծքը խորհրդանշում է այդ ժամանակի Ֆրանսիայում ընդունված անձնուրացությունը, երբ կանայք «մերկ կրծքով» գնում էին ընդդեմ թշնամու։ Ազատության կողքին գտնվող մարդիկ նույնպես խորհրդանշական իմաստ ունեն. այստեղ պատկերված են աշխատավոր, բուրժուա, ինչպես նաև պատանի, որոնք խորհրդանշում են հուլիսյան հեղափոխության ժամանակ բոլոր դասակարգերի միասնությունը։
Ըստ որոշ արվեստագետների մեկնության,  նկարի ձախ կողմում գտնվող գլանագլխարկով տղամարդը հենց ինքը նկարիչ Էժեն Դելակրուան է։


== Հետաքրքիր փաստեր ==
1999 թվականին «Ազատությունը» կատարեց ուղևորություն  Airbus Բելուգա ինքնաթիռով։ Վերջինս Փարիզից մեկնեց դեպի Տոկիո՝ երկու անգամ կանգ առնելով՝ մեկը Բահրեյնում, մյուսը՝ Կալկաթայում։ 20 ժամ տևեց ընդհանուր ուղևորությունը։ Բոյինգ 747-ի համար նկարի չափերը բավականին մեծ էին ( 2,66 մետր բարձրությունը, 3,25 լայնությունը), ուստի այն տեղափոխվեց ուղղահայաց դիրքով իզոթերմիկ բարոխցիկի մեջ տեղադրված վիճակում, որպեսզի պաշտպանվի վիբրացիաներից։
2013 թվականի փետրվարի 7-ին «Louvre-Lens» թանգարանի այցելուներից մեկը վանդալիզմի ենթարկեց «Ժողովրդին առաջնորդող ազատությունը» կտավը՝ մարկերով գրոտելով այն։ Դրա համար ձերբակալվեց։ Փետրվարի 8-ին վերականգնող մասնագետները վերականգնեցին նկարը՝ ծախսելով գրեթե երկու ժամ։


== Ծանոթագրություններ ==


== Արտաքին հղումներ ==
Сайт об Эжене Делакруа Archived 2012-12-30 at the Wayback Machine.
LouvrePodcast of BBC Radio 4's In Our Time on Delacroix's Liberty Leading the People
Eugène Delacroix (1798–1863): Paintings, Drawings, and Prints from North American Collections. Full text exhibition catalog from The Metropolitan Museum of Art, which discusses the painting.
Romanticism in France Delacroix's Liberty Leading the People Archived 2014-03-10 at the Wayback Machine. From smarthistory.
ArtSleuth: Liberty Leading the People, accidental icon ? Video analysis.
Դաթվիսի

Դաթվիսի (վրաց.՝ დათვისი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1645 մետր բարձրության վրա։ Շրջկենտրոն Դուշեթից հեռու է 60 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Ադոլֆո Բիոյ Կասարես

Ադոլֆո Բիոյ Կասարես (իսպ.՝ Adolfo Bioy Casares, սեպտեմբերի 15, 1914(1914-09-15)[…], Բուենոս Այրես, Արգենտինա - մարտի 8, 1999(1999-03-08)[…], Բուենոս Այրես, Արգենտինա), արգենտինացի արձակագիր, որի ստեղծագործություններում ներդաշնակվում են ֆանտաստիկան և ռեալիզմը։ 1990 թվականին արժանացել է Սերվանտեսի մրցանակի։


== Կենսագրություն ==
Ադոլֆո Բիոյ Կասարեսը ծնվել է հարուստ բուրժուական ընտանիքում, որտեղ խրախուսվում էր գրականությունը։ Առաջին պատմվածքը գրել է տասնմեկ տարեկան հասակում իր զարմուհու համար, որին սիրահարված էր։ Տասնչորս տարեկանում գրում է առաջին դետեկտիվ պատմվածքը ֆանտաստիկայի տարրերով։
1932 թվականին հանդիպում է Խորխե Լուիս Բորխեսին, որը վերածվում է երկարատաև բարեկամությամբ։ Երկու տարի անց թողնում է ուսումը և բացառապես նվիրվում է գրականությանը։ 1940 թվականին լույս է տեսնում նրա քիչ թե շատ ճանաչված ստեղծագործությունը՝ «Մորելի գյուտը»։ 1942 թվականին Բորխեսի հետ համատեղ լույս է ընծայում «Վեց խնդիր դոն Իսիդորո Պարոդիի համար» դետեկտիվ պատմվածքների ժողովածուն։ Չորս տարի անց հրատարակվում է ևս մեկ համատեղ գրված ժողովածու՝ «Երկու հիշարժան ֆանտազիա»։ Երկու գրքերն էլ տպագրվում են Բուստոս Դոմեկ ծածկանունով։ Միևնույն ժամանակ Բիոյ Կասարեսը իրեն փորձում էր դետեկտիվ ժանրի ինքնուրույն ստեղծագործությունների մեջ, որոնցից առավել հայտնի է «Դավադիր ձյունը» (1944) ստեղծագործությունը։
1954 թվականին Բիոյ Կասարեսը հրատարակում է «Հերոսների երազը» վեպը։ 1967 թվականին Բորխեսի հետ համատեղ հրատարակում է «Բուստոս Դոմեկի ժամանակագրությունը» պարոդիկ պատմվածքների ժողովածուն։ Համաշխարհային հաջողությունն ուղեկցում է «Խոզերի հետ պատերազմի օրագիրը» վեպին, որի հիման վրա Լեոպոլդո Տորե Նիլսոնը ֆիլմ է նկարել։


== Բիոյ Կասարեսը հայերեն ==
Մորելի գյուտը (վեպ), Ե., Անտարես, 2016, 193 էջ։ Իսպաներենից թարգմանեց Կառա Չոբանյանը։


== Ծանոթագրություններ ==
Յասելկա

Յասելկա (ուկրաիներեն՝ Яселка), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Յասելկա գյուղում բնակվում էր 325 մարդ։ Բնակավայրը զբաղեցնում է 0,4 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դերնակեյետ

Դերնակեյետ (ֆր.՝ Dernacueillette), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 41 մարդ, բնակչության խտությունը` 5.29 մարդ/կմ²։ Բնակավայրը զբաղեցնում է 7.75 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 38 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 32 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 5։ Ակտիվության ցուցանիշը կազմում է 84,4 %։ 27 աշխատունակ մարդկանցից աշխատել է 21 անձ (12 տղամարդ և 9 կին)։ Գործազուրկ են եղել 6 անձ (4 տղամարդ և 2 կին)։ 5 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաջաֆթ

Բաջաֆթ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ուուսկյուլա (գյուղ, Յիելեհտմե շրջան)

Անվան այլ կիրառումների համար տե՛ս՝ ՈւուսկյուլաՈւուսկյուլա (էստ․՝ Uusküla), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 466 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միխայիլ Բոչարնիկով

Միխայիլ Բոչարնիկով (ռուս.՝ Михаил Николаевич Бочарников, մարտի 6, 1948(1948-03-06)), ռուս դիվանագետ, արտակարգ և լիազոր դեսպան (1997)։


== Կենսագրություն ==
1971 թվականին ավարտել է Մոսկվայի պետական ինստիտուտի միջազգային հարաբերություններ բաժինը։  Տիրապետում է անգլերենին, ֆրանսերենին և ամհարերենին։ Դիվանագիտական ծառայության մեջ է 1971 թվականից։

1971-1977 և 1982-1988 թվականներին Եթովպիայում եղել է ԽՍՀՄ դեսպանատան խորհրդական-դեսպանորդ։
1990-1992 թվականներին աշխատել է Զիմբաբվեում որպես ԽՍՀՄ դեսպանատան դեսպանորդ-խորհրդական։
1992 թվականի դեկտեմբերի 31-ից մինչև 1996 թվականի դեկտեմբերի 16-ը Զամբիայում եղել է Ռուսաստանի Դաշնության արտակարգ և լիազոր դեսպան։
1996-1999 թվականներին՝ Ռուսաստանի ԱԳՆ Աֆրիկայի դեպարտամենտի տնօրեն։
1999 թվականի հունվարի 13-ից մինչև 2003 թվականի նոյեմբերի 10-ը՝ Հունաստանի Հանրապետությունում Ռուսաստանի Դաշնության արտակարգ և լիազոր դեսպան։
2003-2006 թվականներին՝ ՌԴ ԱԳՆ հատուկ հանձնարարությունների գծով դեսպան (զբաղվել է վրաց-աբխազական հակամարտության կարգավորման հարցերով)։
2006 թվականի դեկտեմբերի 12-ից մինչև 2018 թվականի փետրվարի 7-ը՝ Ղազախստանի Հանրապետությունում Ռուսաստանի Դաշնության արտակարգ և լիազոր դեսպան։
2018 թվականի մայիսի 29-ից՝ Ադրբեջանում Ռուսաստանի Դաշնության արտակարգ և լիազոր դեսպան։


== Ընտանիք ==
Ամուսնացած է, ունի մեկ դուստր։


== Պարգևներ ==
«Հայրենիքին մատուցած ծառայությունների համար» 1-ին աստիճանի շքանշան՝ Ռուսաստանի Դաշնության արտաքին քաղաքական կուրսի իրականացման գործում ներդրած մեծ ավանդի և երկարամյա բարեխիղճ աշխատանքի համար,
Արիության շքանշան (1998),
Բարեկամության շքանշան (2014)՝ ձեռք բերված աշխատանքային հաջողությունների և երկարամյա բարեխիղճ աշխատանքի համար,
«Ղազախստանի Հանրապետության անկախության 25 տարի» մեդալ (2016),
«Դոստիկ» շքանշան (2018),
«Енбек Үшін» շքանշան (աշխատանքի համար)։


== Դիվանագիտական աստիճան ==
1-ին դասի արտակարգ և լիազոր դեսպանորդ (1992 թվականի հոկտեմբերի 12),
Արտակարգ և լիազոր դեսպան (1997 թվականի ապրիլի 16)։


== Ծանոթագրություններ ==


== Արտաքին հղումներ ==
Биография М. Н. Бочарникова
Ավլախոտ

Ավլախոտ (լատ.՝ Sisymbrium), աղբաղբուկ, աղբուղ, խոզակնճիթ, կաղամբազգիների (խաչածաղկավորներ) ընտանիքի միամյա և բազմամյա խոտաբույսերի ցեղ։ Հայտնի է 80 (այլ տվյալներով՝ 90), ՀՀ-ում՝ 7 տեսակ՝ ավլախոտ դեղատու (S. officinale), ավլախոտ բարձր (S. altissimum), ավլախոտ երկբլթակ (S. bilobum), ավլախոտ Լյոզելի (S. loeselii) և այլն։ Հանդիպում է գրեթե բոլոր մարզերում։ Աճում է այգիներում, բանջարանոցներում, հացահատիկի ցանքերում, աղբոտ վայրերում։


== Ձևաբանություն ==
Ցողունը կանգուն է, ճյուղավորվող, նոսր մազմզուկածածկ, բարձրությունը՝ 20-70 սմ։ Տերևները հերթադիր են, փետրաբաժան, նեղ գծաձև կամ լայն նըշտարաձև։ Ծաղկաբույլը ողկույզ է, ծաղիկները՝ վառ կամ բաց դեղին։ Ծաղկում է ապրիլ-մայիսին։ Պտուղը պատիճ է, սերմերը՝ մանր։ Որոշ տեսակներ վնասակար կամ թունավոր են. պարունակում են գլիկոզիդներ, որոնք ճեղքվելով՝ առաջացնում են սուր հոտով և համով մանանեխայուղեր, իսկ որոշ տեսակների սերմերն օգտագործում են մանանեխի փոխարեն։
1618

1618 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1618 թվականն է, 
XVII դարի 18-րդ տարին։


== Դեպքեր ==


== Ծնունդներ ==


== Մահեր ==
Բիգիլդինո (այլ կիրառումներ)

Բիգիլդինո, կարող է վերաբերել՝

Բիգիլդինո - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բիգիլդինո - գյուղ Ռուսաստանի Լիպեցկի մարզի Դանկովսկի շրջանի կազմում։
(8139) Պոլաբել

(8139) Պոլաբել (անգլ.՝ Paulabell), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 31-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,251178 ա. մ., առավելագույնը մոտենում է 2,0298 ա. մ. հեռավորության վրա և հեռանում 2,4726 ա. մ.։ Արեգակի շուրջ մեկ ամբողջական պտույտ է կատարում 1233,71 երկրային օրվա ընթացքում, իր ուղեծրով շարժվելով միջինում 0,291803 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8139) Պոլաբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միս ֆրանսիական ձևով

Միս ֆրանսիական ձևով, այս ուտեստը պատրաստվում է մսի, կարտոֆիլի և պանրի շերտերից։


== Պատմություն ==
Այս ուտեստը իր անվանումը ստացել է Ֆրանսիայում, այն առաջին անգամ պատրաստել են ի պատիվ ռուսական կոմս Օռլովի և Եկատերինա 2-րդի։ Այն իր մեջ պարունակում էր միս, կարտոֆիլ, սունկ և պանիր՝ համեմված բեշամել սոուսով։ Արդեն պարզեցված եղանակով, որը հայտնի է ֆրանսիական ձևով սունկը բացակայում է, իսկ բեշամել սոուսը փոխարինվում է սերուցքով, թթվասերով։ Գոյություն ունի այս ուտեստի պատրաստման շատ տարբեր եղանակներ, ինքնուրույն կարելի է որոշել բաղադրամասերի ձևը, տեղը։
Միս ֆրանսիական ձևով ուտեստը մատուցվում է գեղեցիկ կտրտված կամ ամբողջովին, սակայն այն զգուշությամբ պետք է տեղափոխել ափսեի մեջ, որպեսզի չքանդվի։
Միս ֆրանսիական ձևովը չի համարվում ֆրանսիական ուտեստ, այն ավելի շատ ռուսական է։ Վլադիվոստոկում այն պատրաստում են մի քիչ այլ եղանակով և կոչում են «Միս նավապետական ձևով։» Ռուսաստանի միջին հատվածում այն ավելի հայտնի է «Անակնկալ», «Դիպլոմատ» անուններով։ Ֆրանսիայի հարավում պատրաստում են նմանատիպ ուտեստ Բեկեոֆֆե անվանմամբ, այն նույնպես պատրաստվում է նույն եղանակով, ուղղակի պանրի փոխարեն օգտագործվում է գազար։ Այս ուտեստի հիմնական առավելությունը ամբողջական տանձերն են, որոնք դասավորում են ամենավերին շերտում։


== Արտաքին հղումներ ==
Гастрономический словарь // Ресторанный рейтинг Archived 2016-03-04 at the Wayback Machine. (ռուս.)
Мясо по-французски // Мир советов Archived 2014-07-22 at the Wayback Machine. (ռուս.)
Мясо по-французски // Кукса Archived 2015-01-29 at the Wayback Machine. (ռուս.)
Почему прижилось мясо по-французски в русской кухне?//АиФ (ռուս.)
Աշբորնյան քահանան

Աշբորնյան քահանան (ֆր.՝ Le Pasteur d’Ashbourn), Ալեքսանդր Դյումայի պատմվածքների շարքը՝ գրված 1853 թվականին։ Իրենից ներկայացնում է պատմվածքների հավաքածու, որը ներկայացնում է հերոսի ինքնակենսագրականներ և Բայրոնի մասին կենսագրական ակարկներ։
Գրավիչ վեպի բարդ հյուսվածքերը բացահայտում են, երկար ժամանակ ոչ բոլորին հայտնի «Կոմս Մոնտե-Քրիստո» վեպի գրականական պարգև հեղինակի ևս մեկ դեմքը, ընթերցողին պատելով միստիկայի մթնոլորտով։ Դեպքերի հորձանուտում այստեղ ներգրավված է պարզամիտ անգլիացի համայնքային հոգևորականը, մարդկային ճակատագրերը որոշում է աղետալի քարը և անմխիթար տիկնոջ ուրվականը տանում է քահանային իր 18-րդ դարից դեպի 17-րդ դար։


== Սյուժե ==
«Թույլ տվեք ինձ օգտագործել այս ընկերական շփումը, իմ շատ սիրելի Պետրուս. կարծում եմ՝ այն այստեղ լիովին տեղին է, չնայած Դուք գիտնական եք, փիլիսոփայության դոկտորի կոչում ունեցող, իսկ ես ընդամենը մի հասարակ համայնքային քահանա. Ձեզ վրա են մարդկային մարմնի մասին հոգսերը, իսկ ինձ վրա՝ մարդկային հոգու մասին հոգսերը. ես նախապատրաստում եմ մարդկաց մահվանը, իսկ դուք նախապատրաստում եք նրանց կյանքին, և միայն Աստված կարող է ասել՝ ով է մեզանից կատարում ավելի սուրբ առաքելություն...»։


== Ծանոթագրություններ ==


== Արտաքին հղումներ ==
Աշբերոնյան քահանան (ռուս.)
Գրքի ռուսերեն տարբերակ (ռուս.)
Սիվտկնա-գոմեր

Սիվտկնա-գոմեր, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մևլ

Մևլ (իրական անուն՝ Վլադիսլավ Ստանիսլավովիչ Սամոխվալով, դեկտեմբերի 7, 1997(1997-12-07), Գոմել, Բելառուս) բելառուս երգիչ։


== Կենսագրություն ==
Ծնվել է 1997 թվականի ապրիլի 25-ին Բելառուսի Գոմել քաղաքում։ Դպրոցական տարիներին հետաքրքրված է եղել ֆուտբոլով և զբաղվել է միչև 16 տարեկանը։ Միջնակարգ դպրոցը ավարտելուց հետո որոշում է չընդունվել բուհ և իրեն նվիրել երաժշտությանը։
Որոշ ժամանակ զբաղվել է ռոք երաժշտությամբ, եղել է «Reniwal»  մետալ խմբի վոկալիստ։


== Գործունեություն ==
Առաջին անգամ նրան հայտնիություն է բերում «Апельсиновый фреш» երգը, որը թողարկվել է 2018 թվականի դեկտեմբերի 20-ին։
Նրա երգերի շարքում առավել բարձր դիրք են զբաղեցրել «Холодок», «Патамушка», «Попытка номер 5» և «Да пошло всё»-ն։ 
Եղել է դափնեկիր բելառուսական «Երիտասարդական մրցանակ 2019» մրցաշարի «Տարվա առաջնթաց» անվանակարգում։   

2020 թվականի փետրվարին հեռարձակել է իր դեբյուտային «Всем привет!» ալբոմը։ Երաժշտական քննադատ Ալեքսեյ Մաժաևը նրա ալբոմը գնահատել է 5.5 բալ 10 բալային համակարգից։ Ծաղարական բնույթի  «Патамушка» երգը այնքան էլ ծաղրելի չդարձավ, համենայն դեպս Մևլը նման միտումներ չի ունեցել։ «Всем привет!» ալբոմի մնացած ստեղծագործությունների համար ընդհանուր է այս տրամադրությունը։ Ակնհայտ է, որ արտիստը ենթադրում է որ հաջողության հասնելու համար անհրաժեշտ են մաքսիմալ պարզ ռիթմեր, հեշտ հիշվող կրկներգեր, որոնք կհնչեն ինչքան հնարավոր է տհաճ ձայնով։ Իսկ եթե այս ամենի հետ մեկտեղ բարելավվի այլ հնարքներով, հանդիսատեսը չի կարող դիամանալ գայթակղությանը։ Կարելի է համեմատել «Чё те надо» երգի գրանցած հաջողության հետ՝ քսանից ավել տարվա թարմացումներով, այսինքն՝ Մևլը այսպես ասած ռեպ ասրվեստի «Балаган Лимитед»-ն է։ 2020 թվականի մարտին մասնակցել է բելառուսական հայտնի «Макаёнка, 9» շոուի թողարկումներից մեկին։ -InterMedia 


== Սկավառակագրություն ==


=== Ալբոմը ===
Всем привет! (2020)


=== Երգերը ===
Магнитола (2018)
Апельсиновый фреш (2018)
Холодок (2019)
Патамушка (2019)
Поздно говорить (2019)
Время (2019)
Украду (2019)
Белорусочка (2019)
Останься (2019)
Мне пора (2020)
Попытка номер 5 (2020)
Да пошло всё (2020)
Ночная бабочка (2020)
Директ (2020)
Целовашка (2020)
Не бойся (2021)
Малолетки (2021)
Свободен (2021)


=== Քավեր տարբերակ ===
Siren Song (Maruv քավեր) (2020)


== Ծանոթագրություններ ==


== Արտաքին հղումներ ==
(1913) Սեկանինա

(1913) Սեկանինա (անգլ.՝ Sekanina), աստերոիդ աստերոիդների հիմնական գոտում։ Հայտնաբերվել է 1928 թվականի սեպտեմբերի 22-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,879945 ա. մ., առավելագույնը մոտենում է 2,6514 ա. մ. հեռավորության վրա և հեռանում 3,1085 ա. մ.։ Արեգակի շուրջ մեկ ամբողջական պտույտ է կատարում 1785,15 երկրային օրվա ընթացքում, իր ուղեծրով շարժվելով միջինում 0,201664 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1913) Սեկանինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոոտմե (գյուղ, Տապա շրջան)

Անվան այլ կիրառումների համար տե՛ս՝ ՅոոտմեՅոոտմե (էստ․՝ Jootme), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հուգումեդ

Հուգումեդ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շառլ Ադոլֆ Վյուրց

Շառլ Ադոլֆ Վյուրց (ֆր.՝ Charles Adolphe Wurtz, նոյեմբերի 26, 1817(1817-11-26)[…], Ստրասբուրգ - մայիսի 12, 1884(1884-05-12)[…], Փարիզ), ֆրանսիացի քիմիկոս, Փարիզի ԳԱ անդամ (1867)։
Քիմիա ուսումնասիրել է Լիբիխի (Հիսեն) և Դյումայի (Փարիզ) լաբորատորիաներում։ 1853 թվականից՝ Սորբոնի համալսարանի օրգանական քիմիայի պրոֆեսոր։ Հայտնաբերել է բազմաթիվ օրգանական նյութեր և սինթեզի եղանակներ։ Ստացել և ուսումնասիրել է ճարպային ամինների պարզագույն ներկայացուցիչները՝ մեթիլամինը և էթիլամինը (1849 թ.)։ Առաջարկել է (1855 թ.) հագեցած ածխաջրածինների ստացման ընդհանուր եղանակ, սինթեզել է էթիլենգլիկոլը (1856 թ.), էթիլենքլորհիդրինը և էթիլենի օքսիդը (1859 թ.), որից ստացել է ամինասպիրտներ, խոլինը (1867 թ.) և նեյրինը (1869 թ.)։ Բենգոլսուլֆոթթուների և կալիումի հիդրօքսիդի փոխազդեցությամբ ստացել է ֆենոլ (1867 թ.), նկարագրել է ալդոլային կոնդենսումը (1872 թ.)։ Կարևոր են նաև ցիանի քլորիդի, ուրետանի, ամիլսպիրտի, ամիլենի, խառը ռադիկալների, կաթնաթթվի վերաբերյալ հետազոտությունները։ Վյուրցը ատոմամոլեկուլային ուսմունքի, Ա․ Բուտլերովի կառուցվածքային տեսության և Դ. Մենդելեևի պարբերական օրենքի ջատագովն էր։


== Ծանոթագրություններ ==
Դպրոց (այլ կիրառումներ)

Դպրոց, կարող է վերաբերել՝

Դպրոց - կառույց, որ նախատեսված է ուսուցիչների ուղղորդմամբ աշակերտների ուսուցման համար
Դպրոց - ամսագիր
Դպրոց - որևէ արվեստագետի աշակերտների կամ հետևորդների խումբ
Գիյոմ Դեպարդյո

Գիյոմ Ժան Մաքսիմ Անտուան Դեպարդյո (ֆր.՝ Guillaume Jean Maxime Antoine Depardieu, ապրիլի 7, 1971(1971-04-07)[…], Փարիզի 14-րդ շրջան, Ֆրանսիա - հոկտեմբերի 13, 2008(2008-10-13)[…], Գարշ, Օ-դը-Սեն, Ֆրանսիա), ֆրանսիացի դերասան, Ժերար Դեպարդիեի և Էլիզաբեթ Դեպարդիեի որդին, դերասանուհի Ժյուլի Դեպարդիեի ավագ եղբայրը։


== Կենսագրություն ==
Ծնվել է 1971 թվականին, դերասաններ Ժերար և Էլիզաբեթ Դեպարդիեների ընտանիքում։ Ծնողները, նվիրելով իրենց ամբողջ կյանքը կինոյին և թատրոնին, քիչ ժամանակ են տրամադրել որդուն, ինչի պատճառով մանուկ հասակում Գիյոմը անհնազանդ էր և վատ էր սովորում։ Իր վարքի համար նրան վռնդում էին գրեթե բոլոր դպրոցներից, ուր ուղարկում էին իրեն ծնողները։ Դեռահասության շրջանում սկսեց օգտագործել ալկոհոլ, հաշիշ և հերոին, հաճախ խախտել օրենքը, զբաղվել գողությամբ։ Մի քանի անգամ դատապարտվել է ազատազրկման, տուգանքներ է վճարել։
1995 թվականին Սեն-Քլու թունելում դիմացի մեքենայից ընկնող ճամպրուկի պատճառով Գիյոմը ընկավ մոտոցիկլետից և աջ ծնկի լուրջ վնասվածք ստացավ։ 2003 թվականին, 32 տարեկանում, 8 տարի չդադարող անտանելի ցավերից հետո, չնայած հակաբիոտիկներով և մորֆինով բուժմանը, նա որոշում է աջ ոտքի ամպուտացիա անել և հետագայում պրոթեզ օգտագործել, որը կօգնի իրեն կրկին քայլել։
Հոսպիտալացվել է 2008 թվականի հոկտեմբերի 11-ին, Բուխարեստում, որտեղ նկարահանվում էր «Իկարի մանկությունը» ֆիլմում։ Ֆիլմի պրոդյուսեր Դան Բուրլակը հայտնեց, որ Ֆրանսիայի դեսպանատունը արել է ամեն անհրաժեշտ բան դերասանին նույն երեկոյան հայրենիք վերադարձնելու համար։ Նկարահանումների ժամանակ նա ցավեր էր զգում դիաբետի և որովայնամզի բորբոքման պատճառով։
Մահացել է 2008 թվականի հոկտեմբերի 13-ին, Գարշ քաղաքի (դեպարտամենտ Օ-դը-Սեն) հիվանդանոցում քանի որ վարակվել էր վիրուսով, որը թոքաբորբ էր առաջացրել։


== Անձնական կյանք ==
1999 թվականի դեկտեմբերի 30-ին Գիյոմն ամուսնացավ դերասանուհի Էլիզ Վանտրի հետ։ 2000 թվականին նրանք ունեցան դուստր՝ Լուիզա անունով։ 2004 թվականին Գիյոմ Դեպարդիեն և Էլիզ Վանտրը ամուսնալուծվեցին։


== Ֆիլմագրություն ==


== Ծանոթագրություններ ==


== Արտաքին հղումներ ==
Un an de prison avec sursis requis contre Guillaume Depardieu Archived 2008-10-17 at the Wayback Machine. (ֆր.)
Գիյոմ Դեպարդյո (անգլ.)
Տելգազա

Տելգազա  (ռուս.՝ Тельгаза), գետ Ռուսաստանում, հոսում է Օրենբուրգի մարզում, Բաշկորտոստան Հանրապետությունում։ Գետաբերանը տեղակայված է Սալմիշ գետի ձախ ափին՝ 106 կմ հեռավորության վրա։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Սամարա գետից մինչև Մեծ Իկ թափվելը, գետի ենթաավազանը բացակայում է։ Գետի գետային ավազանը Ուրալ գետն։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  12010000712112200006756
Հիդրոլոգիական ուսումնասիրությունների կոդը - 112200675
Ավազանի կոդը - 12.01.00.007
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարպովկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԿարպովկաԿարպովկա (ուկրաիներեն՝ Карпівка, Ղրիմի թաթարերեն՝ Qaravul Canğara), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կարաուլ-Ջանգարա։
2001 թվականի տվյալներով Կարպովկա գյուղում բնակվում էր 1 096 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիրովկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Վլադիմիրովկա գյուղում բնակվում էր 153 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտորյա Բերգսման

Վիկտորյա Բերգսման (անգլ.՝ Victoria Bergsman, մայիսի 4, 1977(1977-05-04)), շվեդ երգչուհի, երաժիշտ, երգերի հեղինակ։ Սկզբում նա հայտնի է դարձել որպես The Concretes խմբի մենակատար, որից հեռացել է 2006 թվականին և ձայնագրել վոկալ «Young Folks» շվեդական տրիո Peter Bjorn and John հիթի համար։ Սկսեց թողարկել երաժշտություն Taken by Trees անվանումով։


== Կենսագրություն ==
Բերգսմանը The Concretes-ի վոկալիստն է եղել 12 տարի, 1995 թվականից սկսած և մինչ իր մասնակցությունը եղել է 2 թողարկված ալբոմ, մի քանի սինգլներ և մինի ալբոմներ։
Խմբից հեռանալով՝ Բերգսմանը սկսել է սոլո նախագիծ Taken by Trees անվանմամբ և 2007 թվականին դեբյուտային ալբոմ է թողարկել Open Field անվանմամբ։ 2 տարի անց թողարկվել է երկրորդ սկավառակը East of Eden անվանմամբ։ Աշխատանքի ժամանակ Բերգսմանը գնացել է Պակիստան, որտեղ երաժիշտներից հավաքել է սիրողական խումբ, որոնց հետ ալբոմ է թողարկել։
Guns N’ Roses «Sweet Child o' Mine» հիթի քավեր տարբերակը Taken by Treesի կատարմամբ թողարկվել է 2009 թվականին, զբաղեցրել է 23-րդ տեղը բրիտանական հիթ-շքերթին։ Երգը հնչել է «Ձախից վերջին տունը» ֆիլմի թրեյլերում և «Կյանքն այնպես, որ կա» ռոմանտիկ կատակերգության տիտրերում։
2012 թվականի փետրվարին Secretly Canadian լեյբլը խզել է պայմանագիրը Taken by Treesի հետ։ Other Worlds պրոեկտի աշխատանքը, ոգեշնչել է Հավայան Կղզիներ մեկնելուն, որտեղ 2012 թվականի հոկտեմբերին ալբոմ է թողարկել։


== Սկավառակագրություն ==
Limited Edition, մինի ալբոմ (1999 թվական)
Lipstick Edition, մինի ալբոմ (1999 թվական)
Nationalgeographic, մինի ալբոմ (2001 թվական)
Boyoubetterunow, հավաքածու (2000 թվական)
The Concretes (2003 թվական)
Layourbattleaxedown, հավաքածու (2005 թվական)
In Colour (2006 թվական)


=== Taken by Trees ===


==== Ալբոմներ ====


==== Սինգլներ ====
Lost and Found (2007 թվական)
Sweetness (2008 թվական)
Sweet Child o' Mine (2008 թվական)
Watch the Waves (2009 թվական)
Anna (2009 թվական)
Dreams (2012 թվական)


=== Համագործակցություն ===


== Ծանոթագրություններ ==
Մացխվարիշի

Մացխվարիշի (վրաց.՝ მაცხვარიში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1360 մետր բարձրության վրա։ Շրջկենտրոն Մեստիայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 185 մարդ։


== Ծանոթագրություններ ==
Բադյա (Ուգդիմ Յուի վտակ)

Անվան այլ կիրառումների համար տե՛ս՝ Բադյա (այլ կիրառումներ)Բադյա (ռուս.՝ Бадья), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Ուգդիմ Յու գետի աջ ափին՝ 48 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը Վիչեգդա։ Գետի ավազանը Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200112103000017450
Հիդրոլոգիական ուսումնասիրությունների կոդը - 103001745
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.